CELEX: C2006/326/88
Language: sl
Date: 2006-12-30 00:00:00
Title: Zadeva C-457/06: Pritožba, ki jo je Republika Finska 16. novembra 2006 vložila zoper sklep Sodišča prve stopnje, razglašen 5. septembra 2006 v zadevi T-350/05, Republika Finska proti Komisiji Evropskih skupnosti

30.12.2006   
            
            
               SL
            
            
               Uradni list Evropske unije
            
            
               C 326/43
            
         Pritožba, ki jo je Republika Finska 16. novembra 2006 vložila zoper sklep Sodišča prve stopnje, razglašen 5. septembra 2006 v zadevi T-350/05, Republika Finska proti Komisiji Evropskih skupnosti
   (Zadeva C-457/06)
   (2006/C 326/88)
   Jezik postopka: finščina
   Stranki
   
      Pritožnica: Republika Finska (zastopnik: E. Bygglin)
   
      Druga stranka v postopku: Komisija Evropskih skupnosti
   Predlogi pritožnice:
   
               —
            
            
               sklep Sodišča prve stopnje z dne 5. septembra 2006 v zadevi Republika Finska proti Komisiji, T-350/05, naj se razveljavi, tožba, ki jo je Finska vložila v skladu s členom 230 ES naj se razglasi za dopustno in zadeva naj se vrne Sodišču prve stopnje, da vsebinsko odloči in Komisiji naloži povračilo stroškov, priglašenih v tem pritožbenem postopku.
            
         Pritožbeni razlogi in bistvene trditve
   Finska meni, da je Sodišče prve stopnje v svojem sklepu kršilo pravo Skupnosti v smislu člena 58 Statuta Sodišča.
   Finska meni, da je Sodišče prve stopnje zmotno uporabilo pravo, s tem, da je razglasilo, da zoper sporno odločbo Komisije ni mogoče vložiti tožbe v smislu člena 230 ES.
   Po mnenju Finske je zoper sporno odločbo Komisije mogoče vložiti tožbo v smislu člena 230 ES. Komisija je Finsko s sprejetjem te odločbe prikrajšala za možnost pogojnega plačila v smislu sodne prakse Sodišča.
   V skladu s sodno prakso, ki se nanaša na uporabo člena 230 ES ima sporna odločba torej pravne učinke, ki očitno vplivajo na interese Finske in spreminjajo njen pravni položaj. Poleg tega je ta sporna odločba povzročila izgubo pravice za Finsko in je tako nedvomno posegla v njen položaj.
   Finska meni, da je Sodišče prve stopnje v tej zadevi večkrat napačno uporabilo pravo in zato odločilo v nasprotju s pravom Skupnosti.